Case ID: 1198471
Sentence 0: Bundan başqa, Təqsirləndirilən şəxs təkrar, etibardan sui-istifadə etmə və aldatma yolu ilə özgə əmlakını ələ keçirmək məqsədilə 2018-ci ilin yanvar ayında övladı Elvin Allahverdiyevi Azərbaycan Respublikası Səfərbərlik və Hərbi Xidmətə Çağırış üzrə Dövlət Xidmətində hər hansı vəzifəyə işə düzəldilməsində köməklik göstərilməsinə dair özünə müraciət edən tanışı Şahid1 özünün 2003-2013-cü illər ərzində həmin qurumda (əvvəlki adı ilə Hərbi Komissarlıqda) rəhbər vəzifələrdə işləməsi ilə əlaqədar Xidmətin digər rəhbər vəzifəli şəxsləri ilə yaxın münasibətlərinin olmasını və həmin münasibətindən istifadə edərək Elvin Allahverdiyevi qeyd edilən işə qəbul etdirə biləcəyini Şahid1 yalandan vəd edib, sonuncuda özü barəsində formalaşdırdığı inam və etibardan sui-istifadə edib həmin məsələnin müsbət həlli üçün özünün yaxın münasibətdə olduğu qeyd edilən qurumun səlahiyyətli vəzifəli şəxsinə xidməti vəzifəsinin (səlahiyyətinin) icrası ilə əlaqədar Elvin Allahverdiyevin xeyrinə edəcəyi hərəkətə görə birbaşa yolla özü vasitəsilə maddi nemət olan 13.500 (on üç min beş yüz) manat məbləğində pul vəsaitinin rüşvət qismində verilməsinin zəruri olmasını Şahid1 yalandan bildirib, sonuncunun razılığını almaqla onunla sövdələşərək, həmin adla Şahid1 2018-ci ilin mart ayında Bakı şəhəri, Nəsimi rayonu ərazisində yerləşən Bakı Metropoliteninin “Memar Əcəmi” metrostansiyasının yaxınlığında 5.000 (beş min) manat, eyni niyyətlə, 2018-ci ilin iyun ayında həmin yerdə 5.000 (beş min) manat, eyni niyyətlə, 2018-ci ilin dekabr ayında Bakı şəhəri, Nizami rayonu ərazisində yerləşən “8-ci km bazarı” yaxınlığında 3.200 (üç min iki yüz) manat və eyni niyyətlə, 2019-cu ilin mart ayında Bakı şəhəri, Nəsimi rayonu ərazisində yerləşən Bakı Metropoliteninin “Memar Əcəmi” metrostansiyasının yaxınlığında 300 (üç yüz) manat, ümumilikdə 13.500 (on üç min beş yüz) manat məbləğində pul vəsaitini alıb şəxsi ehtiyaclarına sərf edərək, aldatma və etibardan sui-istifadə etmə yolu ilə Şahid1 məxsus 13.500 (on üç min beş yüz) manat məbləğində pul vəsaitini vahid niyyətlə ələ keçirib ona xeyli miqdarda ziyan vurmaqla təkrar dələduzluq etmiş, təkrar vəzifəli şəxsə xidməti səlahiyyətlərinin icrası ilə əlaqədar Elvin Allahverdiyevin xeyrinə edəcəyi hərəkətə görə özü vasitəsilə birbaşa yolla maddi nemət olan pul vəsaitinin rüşvət qismində verilməsinə Şahid1 təhrik etmişdir.